
Laste arvu suurendamine
Narva Lasteaia Päikene sõime- ja lasteaiarühmades
1. Asjaolud ja menetluse käik
Narva Lasteaed Päikene on tavaline 9-rühmaline lasteasutus, milles 2015/2016. õppeaastal on 2 sõimerühma ja 7 lasteaiarühma osalise keelekümblusega. Narva Lasteaia Päikene rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Päikene hoolekogu on teinud ettepaneku suurendada laste arvu sõimerühmades Mõmmid ja Oravakesed kuni 16 last, lasteaiarühmades  Mesimummid, Jänkud,  Vinni-Puhhid,  Pardikesed,  Sipelgad,  Seenekesed,  Kiisukesed kuni 22 last (04.11.2015. a hoolekogu koosoleku protokoll nr 1). Narva Lasteaia Päikene direktor esitas 10.11.2015. a Narva Linnavalitsuse Kultuuriosakonnale vastavasisulise taotluse nr 3.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
3.1 Suurendada laste arvu Narva Lasteaia Päikene rühmades järgmiselt:
3.1.1 sõimerühmas Mõmmid kuni 16 last;
3.1.2 sõimerühmas Oravakesed kuni 16 last;
3.1.3 lasteaiarühmas Mesimummid kuni 22 last;
3.1.4 lasteaiarühmas Jänkud kuni 22 last;
3.1.5 lasteaiarühmas Vinni-Puhhid kuni 22 last;
3.1.6 lasteaiarühmas Pardikesed kuni 22 last;
3.1.7 lasteaiarühmas Sipelgad kuni 22 last;
3.1.8 lasteaiarühmas Seenekesed kuni 22 last;
3.1.9 lasteaiarühmas Kiisukesed kuni 22 last.

3.2 Tunnistada kehtetuks Narva Linnavalitsuse 18.10.2006. a korraldus nr 1275-k „Laste arvu suurendamine koolieelse lasteasutuse Päikene lasteaiarühmas ja vanemas sõimerühmas“.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

